b'\n_START_ARTICLE_\nGrigorijus Nikitinas\n_START_SECTION_\nBiografija\n_START_PARAGRAPH_\nGim\xc4\x97 1905 m. Sestrorecko mieste, ginklininko \xc5\xa1eimoje. Baig\xc4\x97 \xc5\xbeemietijos mokykl\xc4\x85._NEWLINE_Nuo 1919 m. dirbo Sestrorecko ginkl\xc5\xb3 gamykloje, prad\xc5\xbeioje tekintojo mokiniu, v\xc4\x97liau \xe2\x80\x93 tekintoju. 1923 m. buvo pasi\xc5\xb3stas mokytis \xc4\xaf darbinink\xc5\xb3 fakultet\xc4\x85. 1926 m. \xc4\xafstojo mokytis Leningrado technologijos institute, Mechanikos fakultete. 1930 m. perkeltas \xc4\xaf Leningrado Karin\xc4\xaf mechanikos institut\xc4\x85 (dabar Baltijos valstybinis technikos universitetas), Ma\xc5\xa1in\xc5\xb3 gamybos skyri\xc5\xb3, kur\xc4\xaf baig\xc4\x97 1931 m._NEWLINE_1931 m. paskirtas dirbti Tulos ginkl\xc5\xb3 gamyklos Projektavimo ir konstravimo biure, kuris v\xc4\x97liau buvo atskirtas nuo gamyklos ir pavadintas CKB-14 (\xd0\xa6\xd0\x9a\xd0\x91-14), o dar po vienos reorganizacijos pavadintas CKIB SOO (\xd0\xa6\xd0\xb5\xd0\xbd\xd1\x82\xd1\x80\xd0\xb0\xd0\xbb\xd1\x8c\xd0\xbd\xd0\xbe\xd0\xb5 \xd0\xba\xd0\xbe\xd0\xbd\xd1\x81\xd1\x82\xd1\x80\xd1\x83\xd0\xba\xd1\x82\xd0\xbe\xd1\x80\xd1\x81\xd0\xba\xd0\xbe-\xd0\xb8\xd1\x81\xd1\x81\xd0\xbb\xd0\xb5\xd0\xb4\xd0\xbe\xd0\xb2\xd0\xb0\xd1\x82\xd0\xb5\xd0\xbb\xd1\x8c\xd1\x81\xd0\xba\xd0\xbe\xd0\xb5 \xd0\xb1\xd1\x8e\xd1\x80\xd0\xbe \xd1\x81\xd0\xbf\xd0\xbe\xd1\x80\xd1\x82\xd0\xb8\xd0\xb2\xd0\xbd\xd0\xbe\xd0\xb3\xd0\xbe \xd0\xb8 \xd0\xbe\xd1\x85\xd0\xbe\xd1\x82\xd0\xbd\xd0\xb8\xd1\x87\xd1\x8c\xd0\xb5\xd0\xb3\xd0\xbe \xd0\xbe\xd1\x80\xd1\x83\xd0\xb6\xd0\xb8\xd1\x8f)._NEWLINE_1972 m. G. Nikitinas i\xc5\xa1\xc4\x97jo \xc4\xaf pensij\xc4\x85 ir konstravimu nebeu\xc5\xbesiimin\xc4\x97jo._NEWLINE_Mir\xc4\x97 1986 m.\n_START_SECTION_\nDarbai\n_START_PARAGRAPH_\nDaugelio \xc5\xa1aunam\xc5\xb3j\xc5\xb3 ginkl\xc5\xb3 srities darb\xc5\xb3 autorius. \xc5\xbdinomiausi jo projektai \xe2\x80\x93 7,62 mm universalusis kulkosvaidis ir stambaus kalibro (12,7 mm) kulkosvaidis NSV (Nikitin-Sokolov-Volkov).'